259 
bölyded külseje, részint pedig meghajlott rétegei mutatnak — 
azon véleményben vagyok, hogy a most fent fekvő réteg 
valaha az alsónak folytatását képezte, hogy a két réteg 
közös, most összehajtott kisebb rétegekből álló törzse, víz¬ 
szintes rétegekből állott és hogy a mostani viszonyok csak 
a (most) felső rétegnek eredeti helyzetéből való kifordítása 
által jöhettek létre. Ez pedig mind olyen időben ment vég¬ 
hez, midőn a homokkő még nem volt teljesen megszilár¬ 
dulva és rajta csak azon márgaréteg feküdt, mely most a 
két szár között van elhelyezve. A homokkő akkori képlé- 
kenysége mellett szólnak a gömbölyded alakok, és hogy 
a márgaréteg csak az említett vastagsággal bírt, az a 
felső rétegnek mostani fekvéséből következtethető. Ha ezen 
magyarázatot elfogadjuk, még egyéb következtetéséket is 
vonhatunk: ugyanis, midőn a kárpáti homokkő legfelsőbb 
rétegei a tenger vizében lerakodtak, éjszak felől lett emelve 
a tengerfenék ; területünktől éjszakra pedig épen a magas 
Tátra főtömege van. Ebből az következnék, hogy a magas 
Tátra az eocén korszak végén, vagy az oligocén korszak¬ 
ban — a midőn a magurai homokkő lerakodott — még 
emelkedett. Azonban az emelkedés nagyságára is lehet 
még némileg következtetni. Lőcse környéken — a Tátrától 
körülbelül 25 kilométernyi távolságban — a rétegek 10— 
12° alatt dilinek. Ha most tekintetbe vesszük azon tényt, 
hogy minél távolabb fekszik valamely terület az emelő 
ponttól annál csekélyebb a rétegek dőlése, fogalmunk lehet 
azon magasságról, melyre a Tátra még a homokkő képző¬ 
dése idején emelkedett. 
Egy másik nevezetes tünemény, mely szintén már 
felületes megtekintésnél is szembeszökő, a rétegeknek, sőt 
néha egy és ugyanazon rétegnek különböző színe. Látható 
tudniillik, hogy egyes padok a repedések és határfalak 
mentében sárgás szintiek, és hogy ezen sárga övön belől 
szürkés kékes szinii a kőzet. Ezen utóbbi szin az eredeti, 
a sárga csak utólagosan jött létre a viz behatása folytán, 
a mennyiben az a kőzetben foglalt vasvegyiileteket vas- 
oxydhydráttá átalakította, vagy máshonnan ilyen vegyületc- 
